Manawi sampun sawatawis, ingkang sinuhun kangjêng susuhunan lajêng têdhak dhahar, dhahar dalêm wontên ing pandhapa sasana dayita mujur mangidul, lênggah dalêm wontên kilèn, ingkang katimbalan andhèrèk dhahar, Kangjêng Pangeran Adipati Arya Prabu Suryadilaga, para sadhèrèk dalêm sêpuh, saha para bandara pangeran Ngayogyakarta ingkang sêpuh, lênggahipun wontên wetan iring kidul, ingkang sisih êlèr para putri.